1970L0222 — FI — 01.01.1973 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Virallinen lehti No page date

Muutettu:

(*) Tätä asiakirjaa ei ole julkaistu suomenkielisenä.

▼B

NEUVOSTON DIREKTIIVI,

annettu 20 päivänä maaliskuuta 1970,

moottoriajoneuvojen ja niiden perävaunujen takarekisterikilpien asentamiselle ja kiinnittämiselle varattavaa tilaa koskevan jäsenvaltioiden lainsäädännön lähentämisestä

(70/222/ETY)

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, sekä katsoo, että sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa takarekisterikilpien asentamiselle ja kiinnittämiselle varattavaan tilaan, ja nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti jotta ETY tyyppihyväksyntämenettelyä, josta säädetään moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY ( 1 ), voitaisiin soveltaa kaikkiin ajoneuvotyyppeihin, ON ANTANUT TÄMÄN DIREKTIIVIN:

1 artikla

Tässä direktiivissä ‘ajoneuvolla’ tarkoitetaan kaikkia tieliikenteeseen tarkoitettuja vähintään nelipyöräisiä korilla varustettuja tai ilman sitä olevia moottoriajoneuvoja, joiden suurin rakenteellinen nopeus on yli 25 km/h, ja niiden perävaunuja, lukuun ottamatta kiskoilla kulkevia ajoneuvoja, maataloustraktoreita ja -työkoneita sekä moottorityökoneita.

2 artikla

Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää takarekisterikilpien asentamiselle ja kiinnittämiselle varattavaan tilaan liittyvistä syistä, jos se täyttää tämän direktiivin liitteessä vahvistetut vaatimukset.

▼A1

Article 2a

No Member State may refuse or prohibit the sale or registration, entry into service or use of a vehicle on grounds relating to the space for mounting or the fixing of rear registration plates if these satisfy the requirements set out in the Annex.

▼B

3 artikla

Tarvittavat muutokset liitteen vaatimusten mukauttamiseksi tekniikan kehitykseen annetaan noudattaen moottoriajoneuvojen ja niiden perävaunujen tyyppihyväksynnästä 6 päivänä helmikuuta 1970 annetun neuvoston direktiivin 13 artiklassa säädettyä menettelyä.

4 artikla

1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa direktiivin tiedoksi antamisesta ja ilmoitettava tästä komissiolle viipymättä.

2. Jäsenvaltioiden on huolehdittava, että niiden antamat tässä direktiivissä tarkoitettuja kysymyksiä koskevat keskeiset kansalliset säännökset toimitetaan kirjallisina komissiolle.

5 artikla

Tämä direktiivi on osoitettu kaikille jäsenvaltioille.

LIITE

1 TAKAREKISTERIKILPIEN ASENTAMISELLE VARATTAVAN TILAN MUOTO JA MITAT

Asentamiselle varattavan tilan on oltava tasainen tai käytännöllisesti katsoen tasainen, suorakulmion muotoinen pinta, jonka vähimmäismitat ovat:

2 REKISTERIKILPIEN ASENTAMISELLE JA KIINNITTÄMISELLE VARATTAVAN TILAN SIJAINTI

Kilpien asentamiselle varattavan tilan on oltava sellainen, että kilpien oikein suoritetun kiinnittämisen jälkeen kilvillä on seuraavat ominaisuudet:

2.1 Kilven sijainti ajoneuvon pituusakseliin nähden

Kilven keskipiste ei saa olla pituussuunnassa ajoneuvon symmetriatason oikealla puolella.

Kilven vasen reuna ei saa olla pituussuunnassa ajoneuvon symmetriatason vasemmalla puolella eikä ulottua ajoneuvon vasempaan ulkoreunaan.

2.2 Kilven sijainti pituussuunnassa ajoneuvon symmetriatasoon nähden

Kilven on oltava kohtisuorassa tai lähes kohtisuorassa ajoneuvon symmetriatasoon nähden pituussuunnassa mitattuna.

2.3 Kilven sijainti pystytasossa

Kilven on sijaittava pystysuorassa jolloin poikkeama pystytasosta saa olla 5°. Jos ajoneuvon muoto niin vaatii, kilpi saa kuitenkin olla kallistettuna pystytasosta:

2.3.1 enintään 30°, kun kilven numero osoittaa ylöspäin edellyttäen, että kilven yläreuna on enintään 120 cm:n korkeudella maanpinnasta,

2.3.2 enintään 15°,kun kilven numero osoittaa alaspäin edellyttäen, että kilven yläreuna on yli 120 cm:n korkeudella maanpinnasta.

2.4 Kilven korkeus maanpinnasta

Kilven alareunan on oltava vähintään 0,30 metrin korkeudella maanpinnasta; kilven yläreuna saa olla enintään 1,20 metrin korkeudella maanpinnasta. Jos tätä sääntöä ei kuitenkaan voida käytännössä noudattaa, 1,20 metrin korkeus voidaan ylittää, mutta kilpi on sijoitettava niin lähelle tätä korkeutta kuin ajoneuvon rakenne sallii eikä se saa missään tapauksessa olla 2 metriä korkeammalla maanpinnasta.

2.5 Näkyvyyttä koskevat geometriset vaatimukset

Kilven on koko alueeltaan oltava näkyvissä neljässä tasossa seuraavasti: pystytasossa kilven ulkoreunojen suuntaisesti 30° ulospäin ajoneuvon pituussuunnassa olevasta keskiviivasta; vaakatasossa kilven yläreunasta 15° ylöspäin; vaakatasossa kilven alareunan suuntaisesti (jos kilven yläreuna on yli 1,20 metrin korkeudella maanpinnasta, kilven alareunan on oltava 15° kulmassa alaspäin).

2.6 Kilven maanpinnasta mitattavan korkeuden määrittäminen

Edellä 2.3, 2.4 ja 2.5 kohdassa tarkoitetut korkeudet on mitattava ajoneuvon ollessa kuormaamaton.

( 1 ) EYVL N:o L 42, 23.2.1970, s. 1.